**ՏԵՂԵԿԱՆՔ ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 Թ. ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը**

ՀՀ կառավարության որոշմամբ նախատեսվող վերաբաշխմամբ գումարի հատկացումը բխում է մեծանուն կոմպոզիտորի ստեղծագործական ժառանգությունը արտերկրում հանրահռչակելու անհրաժեշտությունից:Հիմք է հանդիսանում նաև **«**Արամ Խաչատրյանի ծննդյան 120-ամյակի հոբելյանական հանձնաժողով ստեղծելու և դրա անհատական կազմը հաստատելու մասին»Հայաստանի Հանրապետության վարչապետի95-Աորոշումը:

**2.Ընթացիկ իրավիճակը և խնդիրները**

2023 թվականի հունիսի 6-ին լրանում է հայ մեծանուն կոմպոզիտոր, դիրիժոր, ԽՍՀՄ ժողովրդական արտիստ, հայ դասական երաժշտության և ռուսական կոմպոզիտորական դպրոցի ներկայացուցիչ Արամ Եղիայի Խաչատրյանի 120-ամյակը:

Արամ Խաչատրյանը հայկական առաջին բալետի, սիմֆոնիայի, կոնցերտի և ֆիլմի երաժշտության հեղինակն է: Անվանի կոմպոզիտորը կենդանության օրոք հանդես է եկել աշխարհի բազմաթիվ երկրներում՝ Ռուսաստանում, ԱՄՆ-ում, Արգենտինայում, Ճապոնիայում և այլուր՝ իր անգնահատելի հետքը թողնելով տվյալ երկրների մշակութային կյանքի վրա: Հայաստանում Խաչատրյանի ժառանգությունը հանրահռչակվում է Խաչատրյանի անվան միջազգային ամենամյա փառատոնի և միջազգային մրցույթի ձևաչափով: Ստեղծվել և իր գործունեությունն է ծավալում նաև Խաչատրյան եռյակը, գործում է Արամ Խաչատրյանի տուն-թանգարանը:

Մշակվել է միջոցառումների իրականացման լայնածավալ ծրագիր, որն ընդգրկում է Արամ Խաչատրյանի ծննդյան 120-ամյակին նվիրված բազմաժանր միջոցառումներ՝ մրցույթներ, փառատոներ, հյուրախաղեր և մի շարք այլ ծրագրեր:

1. *Արդեն իսկ ՀՀ կառավարության 2023 թվականի փետրվարի 9-ի N 170-Ն որոշմամբ հատկացվել է գումար Արամ Խաչատրյանի ծննդյան 120-ամյակի հոբելյանական միջոցառումների շրջանակներում Հայաստանի պետական սիմֆոնիկ նվագախմբի Մեծ Բրիտանիայի և Հյուսիսային Իռլանդիայի Միացյալ Թագավորությունում հյուրախաղերի իրականացման համար:*
2. *ՀՀ կրթության, գիտության, մշակույթի և սպորտի նախարարության 2023 թվականի դրամաշնորհային մրցութային ծրագրերով նախատեսված են՝*
3. «Երևանյան 15-րդ միջազգային երաժշտական փառատոն» նվիրված Արամ Խաչատրյանի ծննդյան 120-ամյակին (42000,0 հազար դրամ, կատարող կազմակերպություն՝ «Հայաստանի ազգային ֆիլհարմոնիկ նվագախումբ» ՊՈԱԿ)
4. Արամ Խաչատրյանի անվան միջազգային փառատոն (20000,0 հազար դրամ, կատարող կազմակերպություն՝ «Արամ Խաչատրյան» մշակութային հիմնադրամ)
5. «Արամ Խաչատրյան 120» նախագիծ (8000,0 հազար դրամ, կատարող կազմակերպություն՝ «Չարենցավանի Ա. Խաչատրյանի անվան մանկական երաժշտական դպրոց» ՀՈԱԿ)
6. *2023 թվականի բյուջեի «Մշակութային միջոցառումների իրականացում» միջոցառման մեջ առանձին տողով նախատեսված է Արամ Խաչատրյանի անվան միջազգային 19-րդ մրցույթը (39000,0 հազար դրամ, կատարող կազմակերպություն՝ «Արամ Խաչատրյան» մշակութային հիմնադրամ)*
7. *ՀՀ կրթության, գիտության, մշակույթի և սպորտի նախարարության 2023 թվականի հատկացումների հաշվին նախատեսվում է իրականացնել՝*
8. Ա. Սպենդիարյանի անվան օպերայի և բալետի ազգային ակադեմիական թատրոնի հյուրախաղերը Վրաստանում (34000,0 հազար դրամ, կատարող կազմակերպություն՝ «Ալ. Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ),
9. «Խաչատրյան» եռյակի հյուրախաղերը արտերկրում (Իտալիա, Արգենտինա, ՍԾՏՀ երկրներ, ՌԴ, Հունաստան, Լեհաստան, Չինաստան, Մոնակո, 7000,0 հազար դրամ),
10. Արամ Խաչատրյանի ստեղծագործությունների նոտային գրականության վերահրատարակում, (1000,0 հազար դրամ, կատարող կազմակերպություն` «Արամ Խաչատրյանի տուն-թանգարան» ՊՈԱԿ),
11. Հոբելյանական համերգ, Գյումրի և Կապան քաղաքներում մարզային երկու համերգ, Կոմիտասի անվան պետական կոնսերվատորիայի ուսանողների կատարմամբ Ա. Խաչատրյանի ստեղծագործությունների ձայնասկավառակ-տեսաբացիկներ (Ա. Խաչատրյանի մասին ավագ դասախոսների հուշերի և ուսանողների կատարումների տեսաձայնագրություններ), ուսանողական միջբուհական գիտաժողով, (4600,0 հազար դրամ, կատարող կազմակերպություն՝ «Երևանի Կոմիտասի անվան պետական կոնսերվատորիա» ՊՈԱԿ),
12. «Արամ Խաչատրյան-120» գիտահանրամատչելի ալբոմ (անգլերեն, 13800,0 հազար դրամ, կատարող կազմակերպություն՝ «Արամ Խաչատրյանի տուն-թանգարան» ՊՈԱԿ),
13. Հայաստանի պետական կամերային նվագախմբի համերգային հյուրախաղերը ԱՄՆ-ում (30000,0 հազար դրամ մասնակի ֆինանսավորմամբ, կատարող կազմակերպություն՝ «Կամերային երաժշտության ազգային կենտրոն» ՊՈԱԿ),
14. «Արամ Խաչատրյան 120» առցանց ռադիո» նախագիծ (5000,0 հազար դրամ, կատարող կազմակերպություն՝ «Հայաստանի պետական ֆիլհարմոնիա» ՊՈԱԿ),
15. «Մեցցո» հեռուստաընկերության կողմից Արամ Խաչատրյանի 120-ամյակին նվիրված տեսաֆիլմի պատրաստում և հեռարձակում (15000,0 հազար դրամ, կատարող կազմակերպություն՝ «Արամ Խաչատրյան» մշակութային հիմնադրամ),
16. Արամ Խաչատրյանի 120-ամյակի շրջանակներում բրիտանացի ջութակահար Արաբելլա Շտայնբախերի երևանյան համերգ (10000,0 հազար դրամ, կատարող կազմակերպություն՝ «Երևանյան հեռանկարներ միջազգային երաժշտական փառատոն» ՀԿ):

*5.Ներկայացվող որոշման նախագծով առաջարկվում է ՀՀ ԿԳՄՍ նախարարության 2023 թվականի բյուջեով նախատեսված «1148. Արտադպրոցական դաստիարակության ծրագրի» «11016. ՀՀ հանրակրթական ծրագրեր իրականացնող ուսումնական հաստատությունների 11-րդ դասարանների աշակերտների ռազմամարզական ճամբարի կազմակերպում» միջոցառման նախատեսված հատկացումների հաշվին վերաբաշխում*

*254,000.0 հազար դրամի չափով, որով կապահովվի՝*

1. Արամ Խաչատրյանի 120-ամյակին նվիրված Հայաստանի ազգային ֆիլհարմոնիկ նվագախմբի համերգների կազմակերպումը ԱՄՆ-ում, Կանադայում և Հունաստանում (177,000.0 հազար դրամ, կատարող կազմակերպություն՝ «Հայաստանի ազգային ֆիլհարմոնիկ նվագախումբ» ՊՈԱԿ),
2. Ա. Սպենդիարյանի անվան օպերայի և բալետի ազգային ակադեմիական թատրոնի հյուրախաղերի կազմակերպումը Ֆրանսիայում (77,000.0 հազար դրամ, կատարող կազմակերպություն՝ «Ա. Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ),

**3.Կարգավորման նպատակը և բնույթը**

Նշված ծրագրերի իրականացման նպատակով էլ կատարվում է վերաբաշխում ՀՀ ԿԳՄՍ նախարարության 2023 թվականի բյուջեով նախատեսված «1148. Արտադպրոցական դաստիարակության ծրագրի» «11016. ՀՀ հանրակրթական ծրագրեր իրականացնող ուսումնական հաստատությունների 11-րդ դասարանների աշակերտների ռազմամարզական ճամբարի կազմակերպում» միջոցառման նախատեսված հատկացումների հաշվին, որոշման նախագծի ընդունումը կնպաստի հոբելյանական ծրագրի պատշաճ և ամբողջական իրագործմանը:

**4.Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է Հայաստանի Հանրա­պե­տության կրթության, գիտության, մշակույթի և սպորտի նախարարության մասնագետների կողմից:

**5.Իրավական ակտի կիրարկման դեպքում ակնկալվող արդյունքը**

Հայ մեծանուն կոմպոզիտոր, դիրիժոր, ԽՍՀՄ ժողովրդական արտիստ Արամ Խաչատրյանի ծննդյան 120-ամյակի հոբելյանական միջոցառումների նախապատրաստում և իրականացում Հայաստանում և արտերկրում` հանրության լայն զանգվածի ներգրավմամբ (ներառյալ հատուկ թիրախային և խոցելի խմբերը): Մշակվել է լայնածավալ ծրագիր, որն իր մեջ ներառել է Խաչատրյանի բոլոր ժանրերի ստեղծագործությունները: Ծրագրում ներառված են հանրապետության առաջատար պետական կոլեկտիվները՝ Հայաստանի ազգային ֆիլհարմոնիկ նվագախումբը, Ա. Սպենդիարյանի անվան օպերայի և բալետի ազգային ակադեմիական թատրոնը, Հայաստանի պետական սիմֆոնիկ նվագախումբը, Խաչատրյան եռյակը, Հայաստանի պետական կամերային նվագախումբը, որոնք համերգներով հանդես կգան արտերկրում (Ֆրանսիա, Իտալիա, Հունաստան, ԱՄՆ, Կանադա, Արգենտինա, Մեծ Բրիտանիա, Մեքսիկա, Ռուսաստան, Վրաստան և այլն):

Հատկացվող գումարի շրջանակներում ընդհանուր առմամբ կիրականացվի 2 միջոցառում`

1) Հայաստանի ազգային ֆիլհարմոնիկ նվագախումբի հյուրախաղերը ԱՄՆ-ում, Կանադայում և Հունաստանում (3 համերգ),

2) Ա. Սպենդիարյանի անվան օպերայի և բալետի ազգային ակադեմիական թատրոնի հյուրախաղերը Ֆրանսիայում (2 ներկայացում),

Նշված ծրագրերի իրականացումը կնպաստի արտերկրում մեծանուն կոմպոզիտորի և նրա թողած անգնահատելի ժառանգության վերարժևորմանը, հանրահռչակմանը:

**6.Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտությունը**

«Հայաստանի Հանրապետության 2023 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2022 թ. դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեի եկամուտներում և ծախսերում փոփոխություններ չի առաջանում:

**7.Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**8.Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. ծրագիր, ոլորտային և/կամ այլ ռազմավարությունների հետ։**

Որոշման նախագիծը համահունչ է Հայաստանի Հանրա­պետության կառավարության 2021-2026 թվականների գործունեության միջոցառումների ծրագրի Մշակույթ բաժնի 33 կետին՝ Հայ մշակույթի հանրահռչակում, հանրային լայն մասնակցության ապահովում մշակութային կյանքին: